钦定古今图书集成/历象汇编/庶征典/第103卷 > 《观象玩占》 > 《占法》
## 钦定古今图书集成/历象汇编/庶征典/第103卷 > 《观象玩占》 > 《占法》

京房曰：“霜所以威万物，刑罚所以诛不仁，人君刑罚
不当妄行诛杀，则天应之以陨霜于春夏。臣依公结
私，诛杀无罪，则霜下在土；依公结私，以缓有罪，则霜
附木。杀罚不由其上，则霜见风而飞，此皆刑罚不法
所致也。霜见日而不消，人君执法坚不可犯也。未见
日而消，以喜怒行刑罚也。”

“天阴不见星而霜”，臣擅诛罚也。一曰：“昼夜不明而陨
霜”，君欲行刑，有疑于心，径行之也。

“陨霜杀五谷”，刑罚惨酷也。

陨霜不杀草，君威不行也。《天镜》曰：“霜不杀物，来年虫
五谷伤，大饥。”

“霜止树头而不下”者，决罪而上不下也《霜有芒坚》，贤遭害也。“霜芒向下”，人君专以法绳下。“霜
芒”，旁指君，以旁言刑杀人也。“霜无芒”，人君刑罚行而
哀其人也。

“《霜下翩翩》，其状如雪”者，人君知其所信任为邪，而不
以为意也。

霜不下而物自寒，死邪？《臣握法》，阴中人而人不知也。
春霜人病。京房曰：“春霜杀草木，是谓阴隆，君弱臣强，
下不事上。”又曰：“春下霜七日，七年圣人灭。”

《夏，霜》，君死国亡。

正月，霜下著物，见日不消，小人在位，君子在野，五谷
百物不实，牛马多疫死，著树，冻损木枝，君听谗，伤贤
人臣灾疫。京房曰：“欲候霜下早晚者，正月一日有雷，
则七月有霜；二月一日有雷，则八月有霜。”

《地镜》曰：“视古屋无人居，其屋上独无霜，则其下有宝
藏。”

军中霜芒角遍于旗枪之上，师不可动。

《天霜昼下》，刑罚妄行。

霜下有声，外兵来伐。